129 



her i Landet fremhæves og med et overvældende Antal 

 Facta godtgjøres Urigtigheden af den gamle Lære om 

 de fleste Barkbillers indskrænkede Flyvetid med den af 

 samme Lære følgende urigtige eller ufuldstændige For- 

 svarsmaade overfor disse Dyr. Arbeidet er ikke, og 

 skulde heller ikke være, reent praktisk, økonomisk, en 

 Haandbog for vore Skovridere, Skovfogder etc., men 

 et Bidrag til det nødvendige, videnskabelige Grundlag, 

 hvorpaa en saadan Haandbog kunde hvile. 



Det har derfor undret mig ikke saa lidet, at vor 

 unge og dygtige Lærer i Skovbrug, Hr. G. V. Prytz, i 

 sit Tidsskrift for Skovvæsen har givet en Anmeldelse 

 af Hr. Løvendals Arbeide, som mildest talt maa kaldes 

 afvisende og overlegen; det havde forekommet mig 

 rimeligere, at han havde udtalt sin Glæde over Frem- 

 komsten af et saadant Arbeide ; og om han i en saadan 

 Anmeldelse havde udtrykt sit Haab, om snart fra For- 

 fatterens Haand at faae en praktisk, økonomisk Haand- 

 bog over disse Forstbrugets smaa Fjender, vilde det slet 

 ikke have undret mig. At vor nævnte Forfatter er den 

 her i Landet, som for Øieblikket har den største Kjend- 

 skab til Barkbillerne, og tillige den, der har den største 

 Evne til den i en Haandbog nødvendige graphiske Frem- 

 stilling af dem, det troer jeg alle kunne være enige i. 



Til Imødegaaen af formeentlige Urigtigheder i samme 

 Anmeldelse maa jeg overlade Forfatteren selv Pladsen. 



Fr. Meinert. 



I Tidsskrift for Skovvæsen 1. Hefte, Novbr. 1889 

 findes følgende Anmeldelse af min i nærværende Tids- 

 skrift publicerede Afhandling Tomici Danici under- 

 tegnet af C. V. Prytz (den ene af Tidsskriftets Udgivere), 



Entomol. Medd. 2. B. 2, H. 9 



